CELEX: C2006/326/24
Language: fi
Date: 2006-12-30 00:00:00
Title: Asia C-205/05: Yhteisöjen tuomioistuimen tuomio (toinen jaosto) 9.11.2006 (Tribunal des affaires de sécurité sociale de Longwyn (Ranska) esittämä ennakkoratkaisupyyntö) — Fabien Nemec v. Caisse régionale d'assurance maladie du Nord-Est (Siirtotyöläisten sosiaaliturva — EY 42 artikla — Asetus (ETY) N:o 1408/71 — 58 artikla — Asbestille altistuneille työntekijöille suoritettava avustus — Rahaetuuksien laskeminen — Kieltäytyminen ottamasta huomioon toisessa jäsenvaltiossa ansaittuja palkkoja)

30.12.2006   
            
            
               FI
            
            
               Euroopan unionin virallinen lehti
            
            
               C 326/12
            
         Yhteisöjen tuomioistuimen tuomio (toinen jaosto) 9.11.2006 (Tribunal des affaires de sécurité sociale de Longwy (Ranska) esittämä ennakkoratkaisupyyntö) — Fabien Nemec v. Caisse régionale d'assurance maladie du Nord-Est
   (Asia C-205/05) (1)
   
   (Siirtotyöläisten sosiaaliturva - EY 42 artikla - Asetus (ETY) N:o 1408/71 - 58 artikla - Asbestille altistuneille työntekijöille suoritettava avustus - Rahaetuuksien laskeminen - Kieltäytyminen ottamasta huomioon toisessa jäsenvaltiossa ansaittuja palkkoja)
   (2006/C 326/24)
   Oikeudenkäyntikieli: ranska
   Ennakkoratkaisua pyytänyt tuomioistuin
   Tribunal des affaires de sécurité sociale de Longwy
   Pääasian asianosaiset
   
      Kantaja: Fabien Nemec
   
      Vastaaja: Caisse régionale d'assurance maladie du Nord-Est
   Oikeudenkäynnin kohde
   Ennakkoratkaisupyyntö — Tribunal des affaires de sécurité sociale de Longwy — EY 39 artiklan, sosiaaliturvajärjestelmien yhteensovittamisesta 29.4.2004 annettu Euroopan parlamentin ja neuvoston asetus (EY) N:o 883/2004 (EYVL L 166, s. 1) ja sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä annetun asetuksen (ETY) N:o 1408/71 täytäntöönpanomenettelystä 21.3.1972 annetun neuvoston asetuksen (ETY) N:o 574/72 (EYVL L 74, s. 1) 15 artiklan tulkinta — Asbestityöntekijöille maksettavaa avustusta laskettaessa ei ole otettu huomioon toisessa jäsenvaltiossa saatuja palkkatuloja, jos niistä ei ole maksettu kansallisen sosiaaliturvajärjestelmän edellyttämiä maksuja
   Tuomiolauselma
   Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin työntekijöihin ja heidän perheenjäseniinsä 14.6.1971 annetun neuvoston asetuksen (ETY) N:o 1408/71, sellaisena kuin se on muutettuna 2.12.1996 annetulla neuvoston asetuksella (EY) N:o 118/97, 58 artiklan 1 kohta, tulkittuna EY 42 artiklassa vahvistetun tavoitteen mukaisesti, edellyttää, että pääasiassa kyseessä olevan kaltaisessa tilanteessa ensin mainitussa säännöksessä tarkoitettu ”keskimääräinen ansio” on laskettava ottamalla huomioon palkka, jonka asianomainen henkilö olisi kohtuullisesti voinut saada urakehityksensä perusteella, jos hän olisi jatkanut työskentelyä toimivaltaisen laitoksen jäsenvaltiossa.
   
      (1)  EUVL C 182, 23.7.2005.